**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis ir precizēt epidemioloģiskās drošības pasākumus Covid-19 infekcijas izplatības ierobežošanai attiecībā uz epidemioloģiski drošiem kultūras norišu pilotprojektiem, kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības ir saskaņojis Slimību profilakses un kontroles centrs. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Epidemioloģiskās drošības likuma 3.panta otro daļu un Covid-19 infekcijas izplatības pārvaldības likuma 4.panta 1., 2., 3., 7. un 8.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 9.jūnija noteikumi Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību.  Virkne kultūras nozari pārstāvošo nevalstisko organizāciju ir aicinājušas Kultūras ministriju sadarbībā ar Veselības ministriju, Slimību un profilakses kontroles centru un kultūras norišu un pasākumu rīkotājiem izstrādāt un īstenot kultūras norišu pilotprojektus pakāpeniskai kultūrvietu publiskās darbības atsākšanai, lai pārbaudītu iespējamību īstenot kultūras norises epidemioloģiski drošā veidā atbilstoši iepriekš izstrādātām vadlīnijām un nodrošinot epidemioloģiski drošu vidi gan apmeklētājiem, gan darbiniekiem. Šādi pilotprojekti jau ir īstenoti citviet Eiropā (piemēram, Lielbritānijā, Luksemburgā, Vācijā, Nīderlandē, Spānijā).  Kultūras norišu pilotprojektu mērķi ir rast pārliecību par iespēju nodrošināt sabiedrībai epidemioloģiski drošas kultūras norises, ievērojot drošības protokolus un 2020.gadā gūto pieredzi Latvijā un ārvalstīs, monitorēt situāciju, lai apzinātu īstenoto drošības pasākumu atbilstību kopējām epidemioloģiskās drošības prasībām, un analizēt iegūtos datus un izstrādāt katrai kultūras nozarei piemērotus darbības atsākšanas nosacījumus, balstoties praktiskajā pieredzē.  Paredzēts, ka kultūras norišu pilotprojekti tiks īstenoti, lai ar to palīdzību varētu pārbaudīt iespējami plašāku dažādu kultūras nozaru un pasākumu veidu epidemioloģiski drošas norises priekšnosacījumus. Iegūto datu analīze būs pamats drošas un ekonomiski pamatotas kultūras nozares darbības atsākšanai, un ļaus laikus sagatavoties kultūras nozares pakāpeniskai atvēršanai, kā arī gūt priekšstatu par nepieciešamo darbību kopumu, lai pasākumi varētu notikt epidemioloģiski drošā veidā jau pārskatāmā nākotnē. Katra atsevišķā kultūras norises pilotprojekta organizēšanu paredzēts saskaņot ar Kultūras ministriju un Veselības ministriju, savukārt norises epidemioloģiskās drošības prasības paredzēts saskaņot ar Slimību profilakses un kontroles centru.  Kā pirmo paredzēts īstenot kultūras norises pilotprojektu epidemioloģiski drošam muzeju apmeklējumam, ņemot vērā to, ka Ministru kabineta 2021.gada 24.marta sēdē apspriestā stratēģija pakāpeniskai izejai no Covid-19 ierobežojumiem esošo ierobežojošo pasākumu mīkstināšanas otrajā solī (provizoriski aprīļa beigās) paredz atļaut individuālus muzeju apmeklējumus, ievērojot divu metru distanci un nodrošinot katram muzeja apmeklētājam 25 m2 pieejamās telpas, un to, ka muzeju nozare 2020.gada vasarā pēc muzeju atvēršanas līdz 2020.gada beigām jau veiksmīgi spēja nodrošināt drošu muzeju apmeklējumu, pateicoties izstrādātajiem drošības protokoliem un muzeju darbinieku atbildības sajūtai. Līdz ar to laikā no 2021.gada 21.aprīļa līdz 4.maijam paredzēts īstenot epidemioloģiski droša muzeja apmeklējuma izmēģinājumu Latvijas Nacionālajā mākslas muzejā, organizējot ierobežota apmeklētāju skaita vienvirziena plūsmu Latvijas Nacionālā mākslas muzeja galvenajā ēkā izstādē „Nepieradinātās dvēseles. Simbolisms Baltijas valstu mākslā”.  Ņemot vērā minēto, Projekts paredz precizēt MK noteikumu Nr.360 21.punktu, nosakot, ka ir atļauti epidemioloģiski drošu kultūras norišu pilotprojekti, kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības ir saskaņojis Slimību profilakses un kontroles centrs. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais mākslas muzejs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz epidemioloģiski drošiem kultūras norišu pilotprojektiem, kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības ir saskaņojis Slimību profilakses un kontroles centrs, Latvijas Nacionālā mākslas muzeja personālu un izstādes „Nepieradinātās dvēseles. Simbolisms Baltijas valstu mākslā” apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Nacionālais mākslas muzejs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dimante 67330321

[Liga.Dimante@km.gov.lv](mailto:Liga.Dimante@km.gov.lv)

Treija 67330262

[Iluta.Treija@km.gov.lv](mailto:Iluta.Treija@km.gov.lv)